Out of Plett | LekkeSlaap
Out of Plett: Hooffoto's
Adres: Stofpad, Wittedrift, Plettenbergbaai, 6603, Wes-Kaap
Vanaf R1 290 per nag(plek vir 4)
Out of Plett is 'n kothuis met 'n Kaaps-Hollandse styl en 'n plattelandse ligging. Dit bied pragtige uitsigte oor die Bitouvallei, 'n oormaat voëlspesies en verseker 'n rustige vakansieritme. Die kothuis is ruim en gaste sal heel waarskynlik die meeste van hul tyd op die stoep of om die vuurput deurbring met 'n skemerkelkie in die hand en die perde wat oor hulle skouers kom loer.
Die kothuis het slaapplek vir 4 gaste en beskik oor 2 slaapkamers, 1 badkamer en 'n oopplan-kombuis en leefarea. Die hoofslaapkamer het 'n koningingrootte-bed, die tweede slaapkamer het 2 enkelbeddens. Die badkamer het 'n stort, toilet en 'n wasbak. Daar is 'n bababedjie en -stoeltjie, asook verskeie speletjies.
Die kombuis is ten volle toegerus met 'n stoof, oond, yskas-vrieskas, mikrogolfoond, eetgerei en breekware. Die eetarea het sitplek vir 4 gaste en die sitarea het 'n gemaklike rusbankstel, kaggel en 'n platskerm-TV met sekere DStv-kanale. Gratis WiFi word ook voorsien en die kothuis het 'n alarmstelsel.
Die gashere, Bettina en Paul, stel graag doendinge, daguitstappies en restaurante in die omtrek aan gaste voor en is daar om met besprekings te help. Hulle praat Engels, Nederlands, Afrikaans en Duits.
Die kothuis is langs die Bitourivier te midde van plase geleë en is naby heuwels wat oortrek is van die fynbos. Die Tsitsikammeberge in die verte rond hierdie prentjie mooi af. Daar is 'n oorvloed voëlspesies in die omtrek, beide tuin- en vleilandvoëltjies en grysbokke wei dikwels voor die kothuis.
'n Bespreking by Out of Plett sluit in:
5 uit 5van 4 resensies vir Out of Plett
Stofpad, Wittedrift, Plettenbergbaai, 6603, Wes-Kaap
Gaste dink Out of Plett het 'n uitstekende ligging
https://travelground.imgix.net/AAEAAQAAAAAAAAAAAAAAdtHmx5VOhjiuSrthgvNwEGe1X2oisl90BSJaLT1VbQjYzkvaLE?w=1440&h=960&fit=crop&auto=enhance,format,compress&q=80 Vanaf R1 290 per nag(plek vir 4) 4 5 1 5 Stofpad Wittedrift 6603 Wes-Kaap 086 999 0018 14:00-19:00 10:00 -34.001470205106 23.31987900531